CELEX: 62011TB0195
Language: da
Date: 2011-05-11 00:00:00
Title: Sag T-195/11 R: Kendelse afsagt af Rettens præsident den 11. maj 2011 — Cahier m.fl. mod Rådet og Kommissionen (Særlige rettergangsformer — ansvar uden for kontrakt — begæring om foreløbige forholdsregler — delvis afvisning — manglende uopsættelighed)

25.6.2011   
            
            
               DA
            
            
               Den Europæiske Unions Tidende
            
            
               C 186/26
            
         Kendelse afsagt af Rettens præsident den 11. maj 2011 — Cahier m.fl. mod Rådet og Kommissionen
   (Sag T-195/11 R)
   (Særlige rettergangsformer - ansvar uden for kontrakt - begæring om foreløbige forholdsregler - delvis afvisning - manglende uopsættelighed)
   2011/C 186/49
   Processprog: fransk
   
      Parter
   
   
      Sagsøgere: Jean-Marie Cahier (Montchaude, Frankrig) og 28 andre sagsøgere, hvis navne fremgår af kendelsens bilag (ved advokat C-É. Gudin)
   
      Sagsøgt: Rådet for Den Europæiske Union (ved É. Sitbon Bercain og P. Mahnič Bruni, som befuldmægtigede) og Europa-Kommissionen (ved D. Bianchi, B. Schima og M. Vollkommer, som befuldmægtigede)
   
      Sagens genstand
   
   Begæring om foreløbige forholdsregler og om udsættelse af gennemførelsen af artikel 28 i Rådets forordning (EF) nr. 1493/1999 af 17. maj 1999 om den fælles markedsordning for vin (EFT L 179, s. 1), som fortsat er gældende i medfør af artikel 128, stk. 3, i Rådets forordning (EF) nr. 479/2008 af 29. april 2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005 og (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999 (EUT L 148, s. 1)
   
      Konklusion
   
   
               1)
            
            
               Begæringen om foreløbige forholdsregler tages ikke til følge.
            
         
               2)
            
            
               Afgørelsen om sagens omkostninger udsættes.